32004R0385
L 064/24
JURNALUL OFÍCIAL AL UNIUNII EUROPENE
REGULAMENTUL (CE) NR. 385/2004 AL COMISIEI
din 1 martie 2004
de modificare a Regulamentului (CE) nr. 2341/2003 de derogare de la Regulamentul (CE) nr. 780/2003 în ceea ce privește un subcontingent tarifar deschis pentru carnea de vită și mânzat congelată încadrată la codul NC 0202 și pentru produsele încadrate la codul NC 0206 29 91
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1254/1999 al Consiliului din 17 mai 1999 privind organizarea comună a pieței în sectorul cărnii de vită și de mânzat (1), în special articolul 32 alineatul (1) primul paragraf,
întrucât:
(1)
În urma faptului că un organism independent sub jurisdicția Țărilor de Jos a dat câștig de cauză unui agent economic care introdusese un recurs împotriva deciziei autorităților Țărilor de Jos de a nu-i acorda autorizația în conformitate cu articolele 8 și 9 din Regulamentul (CE) nr. 780/2003 al Comisiei din 7 mai 2003 privind deschiderea și modul de gestionare a unui contingent tarifar pentru carnea de vită și mânzat congelată încadrată la codul NC 0202 și pentru produsele încadrate la codul NC 0206 29 91 (de la 1 iulie 2003 la 30 iunie 2004) (2) și, din acest motiv, de a-i respinge cererea de eliberare a unei licențe de import depusă în cursul primei perioade (de la 1 la 4 iulie 2003) în conformitate cu articolul 12 alineatul (2) primul paragraf din regulamentul menționat, autoritățile din Țările de Jos au fost constrânse să acorde retroactiv autorizația agentului economic în cauză și să îi elibereze o licență de import pentru importul a 33,34071 tone de carne congelată de vită și mânzat pentru această perioadă.
(2)
Prin urmare, cantitățile disponibile pentru perioada 3-7 mai 2004 în conformitate cu articolul 1 alineatul (2) litera (a) punctul (ii) din Regulamentul (CE) nr. 2341/2003 al Comisiei (3) trebuie adaptate astfel încât cantitățile solicitate să nu fie mai mari decât cantitatea totală disponibilă pentru anul comercial 2003/2004, adică 34 450 de tone, prevăzută la articolul 12 alineatul (2) al doilea paragraf din Regulamentul (CE) nr. 780/2003.
(3)
Măsurile prevăzute de prezentul regulament sunt în conformitate cu avizul Comitetului de gestionare a cărnii de vită și mânzat,
ADOPTĂ PREZENTUL REGULAMENT:
Articolul 1
La articolul 1 alineatul (2) litera (a) din Regulamentul (CE) nr. 2341/2003, punctul (ii) se înlocuiește cu următorul text:
„(ii)
5 708,65929 tone pentru perioada 3-7 mai 2004;”.
Articolul 2
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 1 martie 2004.